b'\n_START_ARTICLE_\nPape\xc5\xbe Gregor XVI.\n_START_SECTION_\n\xc5\xbdivljenjepis\n_START_PARAGRAPH_\nRodil se je kot potomec plemi\xc5\xa1ke rodbine. Vstopil je v strog red kamaldulencev v samostanu San Michele pri Benetkah na otoku Murano leta 1783.  Privzel si je redovno ime brat Mavro. Leta 1823 je postal vrhovni predstojnik reda, tri leta pozneje pa kardinal in perfekt kongregacije za \xc5\xa1irjenje vere. Pape\xc5\xbe je postal leta 1831. Podpiral je misijonarstvo, vendar je bil slab diplomat ter politik. Italijanskega preporoda (risorgimento) ni podpiral in zagovarjal reakcionarna stali\xc5\xa1\xc4\x8da v teologiji in politiki. Novih in modernej\xc5\xa1ih stali\xc5\xa1\xc4\x8d ni podpiral. Svoje negativno mnenje o svobodi tiska, vesti in o lo\xc4\x8ditvi Cerkve od dr\xc5\xbeave in o drugih vpra\xc5\xa1anjih je strnil v enciklikah Mirani vos (1823) in Singulari nos (1834). Bil je povezan z sveto alianso konservativnih dr\xc5\xbeav. Obsodil je upor proti ruski oblasti na Poljskem in podpiral je organiziranje katoli\xc5\xa1ke hierarhije v ZDA.'